CELEX: 62011CN0613
Language: fi
Date: 2011-11-30 00:00:00
Title: Asia C-613/11: Kanne 30.11.2011 — Euroopan komissio v. Italian tasavalta

4.2.2012   
            
            
               FI
            
            
               Euroopan unionin virallinen lehti
            
            
               C 32/16
            
         Kanne 30.11.2011 — Euroopan komissio v. Italian tasavalta
   (Asia C-613/11)
   2012/C 32/29
   Oikeudenkäyntikieli: italia
   
      Asianosaiset
   
   
      Kantaja: Euroopan komissio (asiamiehet: B. Stromsky ja D. Grespan)
   
      Vastaaja: Italian tasavalta
   
      Vaatimukset
   
   
               —
            
            
               On todettava, että Italian tasavalta ei ole noudattanut Italian valtion Sardinian merenkulkualan hyväksi toteuttamasta tukijärjestelmästä 10.7.2007 tehdyn komission päätöksen [2008/92/EY] (tiedoksiannettu 11.7.2007 ja julkaistu virallisessa lehdessä L 29 2.2.2008, s. 24) 2 ja 5 artiklan ja EUT-sopimuksen mukaisia velvoitteitaan, koska se ei ole sovitulla tavalla toteuttanut kaikkia tarpeellisia toimenpiteitä periäkseen takaisin valtiontuen, joka on todettu kyseisellä päätöksellä laittomaksi ja yhteismarkkinoille soveltumattomaksi
            
         
               —
            
            
               vastaaja on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Päätöksen 2008/92 täytäntöönpanolle asetettu määräaika päättyi 11.9.2007.
   Italian tasavalta ei tähän päivään mennessä ole vielä ryhtynyt toimenpiteisiin kyseessä olevalla päätöksellä laittomaksi todettujen tukien täydelliseksi takaisinperimiseksi tai ilmoittanut komissiolle tulevasta takaisinperinnästä. Italian vetoamat oikeudelliset ja käytännön vaikeudet sen perustelemiseksi, että kyseisen päätöksen täytäntöönpano on myöhästynyt, eivät kuitenkaan voi merkitä sitä, että tukien takaisinperintä olisi täysin mahdotonta unionin tuomioistuimen oikeuskäytännössä tarkoitetulla tavalla eikä Italia ole milloinkaan vedonnut tällaiseen täyteen mahdottomuuteen.
   Komissio väittää lisäksi, että Italia on ilmoittanut myöhässä päätöksen täytäntöönpanoa koskevan kansallisen menettelyn edistymisestä ja se on jättänyt näin noudattamatta sille kyseisessä päätöksessä asetettua ilmoittamisvelvollisuutta ja loukannut vilpittömän yhteistyön periaatetta.